In Dei nomine, notum sit omnibus fidelibus sanctæ Dei ecclesiæ quod ego Odilo et conjux mea Arburgis et Algualo et Lipsindis et Hildericus, paventes diem extremæ vocationis, donamus, pro remedio animarum nostrarum et pro remedio animarum Guitaldi et Widonis fratrum, aliquid de res nostras ad monasterium sanctæ Dei genitricis Mariæ et sancti Petri atque sancti Benedicti quod nominatur Vetus Floriacus donatumque in perpetuum esse volumus; hoc est curtilus cum mansione et vinea qui resedit in pago Augustidunense, in fine Verliacense, in villa Vasiniaco, qui terminat de duabus partibus terra sancti Benedicti, de tertia parte via publica, de quarta parte terra ad ipso donatore. Infra istas terminationes, supradictas res tradimus atque transfundimus ad supra insertum locum et ad monachos ibidem Deo famulantes, ad stipendia et ad victum eorum, ut quicquid secundum fidelitatem sancti Benedicti facere voluerint, liberam et firmissimam, sine alicujus inquietudine, habeant potestatem faciendi. Si quis vero, quod minime credimus, si nos ipsi, aut ullus de hæredibus et prohæredibus vel aliqua ulla emissa persona, qui contra hanc donationem aliquid conare temptaverit, hoc non valeat vindicare quod repetit, sed insuper auri libram coactus componat et sua repetitio nihil valeat, sed hæc præsens donatio firma et stabilis permaneat cum stipulatione subnixa. Actum Patriciaco villa publice. Signum Odilonis et uxoris ejus Arburgis qui donationem istam fieri et firmare rogaverunt. Signum Eldrici. Signum Libsindis. Signum Gunterii. Signum Rotardi. Signum Guineterii. Data mense decembrio, anno X regnante Rodulfo rege. S. Gunfredus notarius scripsit.